b"\n_START_ARTICLE_\nAdolf Michaelis\n_START_SECTION_\nLiv og virke\n_START_PARAGRAPH_\nMichaelis var fra 1872 professor i arkeologi ved universitetet i Strassburg, fra 1874 medlem av sentraldireksjonen for det tyske arkeologiske institut. _NEWLINE_I perioden 1857\xe2\x80\x9461 foretok han, til dels sammen med Alexander Conze, en studiereise i Hellas og Italia. _NEWLINE_Hans hovedverker er: Parthenon (1871), Geschichte der deutschen arch\xc3\xa4ologischen Instituts (1879), Ancient marbles in Great Britain (1882). Dessuten bes\xc3\xb8rget en ny utgave av Otto Jahns bearbeidelse av flere oldtidsskrifter (Sofokles' Elektra, Apuleius' Psyche og Cupido, Pausanias' beskrivelse av Athens Akropolis), og deltok i utgivelsen av Die attischen Grabreliefs og forfattet avhandlinger i vitenskapelige tidsskrifter, blant annet en beretning om studiereisen i Hellas (Annali dell' instituto, 1861), studier over de antikke amazonestatuer og unders\xc3\xb8kelser over klassiske kunstverkers skjebne i renessanseperioden og nyere tid (i Jahrbuch des deutschen arch\xc3\xa4ologisehen Instituts)."